અમદાવાદ જિલ્લાના ધોળકા તાલુકાનું સરગવાલા ગામ. તેની સીમમાં ભોગાવો અને સાબરમતી નદીઓની વચ્ચે આવેલું છે લોથલ, જે અમદાવાદથી 80 કિ.મી. દૂર છે. એક સમયે આ સ્થળેથી દરિયો પાંચ કિ.મી. દૂર હતો. હાલ 18 કિ.મી.થી પણ વધુ દૂર છે. 1954ના નવેમ્બરમાં આ સ્થળ શોધવામાં આવ્યું અને 1955થી 1962 સુધી ત્યાં ડો. એસ. આર. રાવના માર્ગદર્શન નીચે ખોદકામ કરવામાં આવ્યું. ઉત્ખનન દરમિયાન મળેેલા અવશેષોનો સંગ્રહ અને જાળવણી સ્થળ ઉપર જ સંગ્રહાલય ઊભું કરીને કરવામાં આવેલાં છે.